BCPG บวกเกือบ 4% แรงในรอบ 1 เดือน ลุ้นงบ Q2 โตเด่น 31% ตามรายได้ขายไฟฟ้่าพุ่ง
BCPG บวกเกือบ 4% แรงในรอบ 1 เดือน ลุ้นงบ Q2 โตเด่น 31% ตามรายได้ขายไฟฟ้่าพุ่ง โดย ณ เวลา 11.45 น.อยู่ที่ระดับ 18.90 บาท บวก 0.70 บาท หรือ 3.85% ด้วยมูลค่าซื้อขาย 207.24 ล้านบาท
3 ส.ค. 2561

ผู้สื่อข่าวรายงานว่า บริษัท บีซีพีจี จำกัด (มหาชน)  หรือ BCPG ณ เวลา 11.45 น.อยู่ที่ระดับ 18.90 บาท บวก 0.70 บาท หรือ 3.85% ด้วยมูลค่าซื้อขาย 207.24 ล้านบาท ราคาหุ้นวิ่งแรงในรอบ 1 เดือนโดยนับตั้งแต่หุ้นปรับตัวขึ้นที่ระดับ 18.80 บาท เมื่อวันที่ 14 มิ.ย. 61

บล.เอเซีย พลัส ระบุในบทวิเคราะห์ BCPG (Switch: [email protected]) คาดกำไรสุทธิไตรมาส 2/61 เพิ่มขึ้น 31% เทียบไตรมาสก่อนหน้า มาอยู่ที่ 461 ล้านบาท หนุนจากรายได้ค่าขายไฟฟ้าที่สูงขึ้นเนื่องจากเข้าสู่ช่วง high season ของโซลาร์ไทยและญี่ปุ่น รวมถึงโครงการ Gotemba 4 MW ที่ COD เมื่อ 16 เม.ย. แม้จะกดดันจากส่วนแบ่งกำไรบริษัทร่วมที่ลดลง 28% เทียบไตรมาสก่อนหน้า จากโครงการพลังงานลมที่เข้าสู่ช่วง low season
อย่างไรก็ตาม ฝ่ายวิจัยได้มีการปรับลดสมมติฐานกำไรปี 2561-63 สะท้อน Capacity Factor โครงการโซลาร์ไทยที่ต่ำกว่าคาดทุกโครงการ เหลืออยู่ที่ 4-4.5 ชม./วัน รวมถึงปรับเลื่อน COD โครงการโซลาร์ญี่ปุ่น 4 โครงการรวม 75 MW ทำให้มูลค่าพื้นฐานใหม่ลดลงเหลือ 18.50 บาท  (เดิม 20.70 บาท) อิง DCF โดยยังคง WACC และ Long-term Growth ไว้เท่าเดิมที่ 5% และ 1% ตามลำดับ และยังคงคำแนะนำ Switch